[{"text_idx": "#000000", "text": "+ Toidulisandeid on vaja siis, kui me ei saa piisaval hulgal toidust toitaineid ka\u0308tte, kui kehaline koormus on keskmisest suurem ja normaalse so\u0308o\u0308misega ei suuda me katta energeetilist kulu. Lisatoitu vajavad vo\u0303istlevad harrastajad ja sportlased, kes soovivad kiiremini taastuda. Ko\u0303ige rohkem vajavad lisatoitu ja taastumisvahendeid kestvusaladega tegelejad, nagu pikamaajooksjad, jalgratturid, ujujad, suusatajad, pallima\u0308nguturniiridel osalejad. (Kulturist ja eratreener Indrek Viska)"}, {"text_idx": "#000001", "text": "+ Geelid ja proteiinibatoonid on tavatoiduga vo\u0303rreldes kiirem ja mugavam variant, kuna need sisaldavad suhkruid enamasti juba valmiskujul. (Treener ja toidulisandite mu\u0308u\u0308ja Marko Tooming)"}, {"text_idx": "#000002", "text": "+ Pikematel distantsidel (alates 1,5 tunnist) on kindlasti vaja tarvitada lisasu\u0308sivesikuid, et va\u0308ltida energiadefitsiiti sattumist. Vo\u0303istlusel, mis kestab va\u0308hem kui 45 minutit, ei ole lisasu\u0308sivesikuid vaja. Tooteid on erinevaid (geelid, batoonid, spordijoogid, tavatoit) \u2013 iga uus toit tuleb treeningul enne a\u0308ra proovida, et va\u0308ltida ebameeldivaid u\u0308llatusi, na\u0308iteks seedeprobleeme."}, {"text_idx": "#000003", "text": "+ On ka isotoonilised geelid, millele pole vaja tingimata kohe vett peale juua. Muudele geelidele tuleb peale juua puhast vett, mitte spordijooki, sest muidu vo\u0303ib su\u0308sivesikute annus minna liiga suureks. Esiteks on see mo\u0303ttetu, sest organism ei suuda niikuinii rohkem su\u0308sivesikuid oksu\u0308deerida kui 60 g tunnis. Teiseks vo\u0303ib see aga hoopis saavutusvo\u0303imele negatiivselt mo\u0303juda, kuna liiga kontsentreeritud kogus su\u0308sivesikuid vo\u0303ib tekitada vedelikupuudust ja seedeprobleeme. La\u0308htuvalt su\u0308sivesikute imendumise kiirusest (60 g/h) on hea planeerida ka spetssporditoitude ja -jookide tarbimise tihedust ja kogust. Tavatoitu su\u0308u\u0308es tuleks ettevaatlik olla u\u0308leso\u0308o\u0308misega."}, {"text_idx": "#000004", "text": "+ Maratonil ja pikkadel rattatuuridel on mo\u0303istlik tarvitada tooteid, mis sisaldavad erinevalt transporditavaid su\u0308sivesikuid (nt glu\u0308koosi ja fruktoosi samal ajal). Seela\u0308bi saab su\u0308sivesikute oksu\u0308datsioonikiiruse viia kuni 105 grammini tunnis."}, {"text_idx": "#000005", "text": "+ Kellele geel ei sobi ja kes ei taha ka suurest kogusest spordijoogist rasket ja loksuvat ko\u0303htu saada, vo\u0303ib lihtsalt spordijooki suus loksutada. Teadusuuringud on na\u0308idanud, et see parandab saavutusvo\u0303imet samas mahus (2\u20133%) kui su\u0308sivesikute tarvitamine."}, {"text_idx": "#000006", "text": "- Tavaharrastaja, kes treenib kaks kuni neli korda na\u0308dalas umbes tund aega korraga, ei vaja toidulisandeid. Spetsiifilisest sporditoitumisest vo\u0303ib hakata ra\u0308a\u0308kima siis, kui inimene treenib rohkem kui viis tundi na\u0308dalas. (So\u0303udja ja sportlaste toitumisno\u0303ustaja Siret Saarsalu)"}, {"text_idx": "#000007", "text": "- Spordiso\u0308o\u0308gid ta\u0308hendavad ikkagi kaloreid. Kui saad tavatoidust rohkelt kaloreid ja tarvitad liialt palju energiabatoone vo\u0303i geele ka treeningutel, ei pruugi keha ko\u0303ike seda a\u0308ra kulutada ning keharasv on varmas tekkima."}, {"text_idx": "#000008", "text": "- Kui toitumine pole paigas, vo\u0303ivad teatud tooted veresuhkrut liialt u\u0308les-alla ko\u0303igutada, mis vo\u0303ib tekitada soorituse ajal isegi no\u0303rkustunnet. Eelistada vo\u0303iks pigem suure molekulaarmassiga su\u0308sivesikuid, mis imenduvad to\u0303husamalt ja ta\u0308idavad lihaseid glu\u0308kogeeniga (energiaga) kiiremini."}, {"text_idx": "#000009", "text": "- U\u0308lipikal distantsil vo\u0303ib ainult geelist va\u0308heks ja\u0308a\u0308da ning tuleks su\u0308u\u0308a ka tahkemat toitu, sest aeg-ajalt on vaja magu ta\u0308ita. Sobib ha\u0308sti tavatoit \u2013 banaan, rosinakukkel, leib, sool, mu\u0308sli- vo\u0303i energiabatoonid."}, {"text_idx": "#000010", "text": "- Va\u0308idetavalt on treeningu ajal reaalne efekt kahel ainel \u2013 kofeiin stimuleerijana ja kreatiin lihaste ehitajana. Teiste toidulisandite pa\u0308rast pole mo\u0303tet kallist geeli sisse ahmata, vaid oodata trenni lo\u0303puni ja teha toitainerikas eine. (Athlete\u2019s Advisory Board, Stone Research Foundation Symposium)"}, {"text_idx": "#000011", "text": "- Kui vo\u0303istlus on lu\u0308hike (3\u201345 min), vo\u0303ib tund aega enne seda juua kohvi, mis mo\u0303jub ergutina. Pikemal vo\u0303istlusel, na\u0308iteks maratonil, vo\u0303iks kofeiini (geeli vo\u0303i kohvi) tarbimise ja\u0308tta vo\u0303istluse lo\u0303puossa, sest kofeiin va\u0308ljutab vedelikku."}, {"text_idx": "#000012", "text": "- Ko\u0303ige levinum krampide tekkepo\u0303hjus on soola ehk naatriumi puudus, mida me kaotame higistades. Tihti tarvitatakse enne vo\u0303istlusperioodi ohtralt magneesiumi, kuid soolavarud ja\u0308a\u0308vad unarusse. Toitlustuspunkti sool on ta\u0308itsa omal kohal!"}, {"text_idx": "#000013", "text": "- Saavutusvo\u0303imet on vo\u0303imalik parandada ka tavalise toiduga. Viimase aja teadusuuringud on na\u0308idanud, et va\u0308ga edukalt aitavad submaksimaalsel koormusel hapniku tarbimise vo\u0303imet parandada na\u0308iteks punapeedis sisalduvad nitraadid. Selleks tuleks kolm tundi enne vo\u0303istlust juua kuni 500 ml peedimahla."}]